**Ministarstvo obrane Republike Hrvatske** (MORH) predstavlja ministarstvo u Vladi Republike Hrvatske, odnosno središnje tijelo državne uprave zaduženo za pitanja obrane, odnosno u čijoj nadležnosti se nalaze oružane snage. U svom današnjem obliku je nastalo nakon prvih višestranačkih izbora 1990. godine, kada je novoizabrana vlada HDZ-a odlučila postepeno ukinuti dotadašnji jugoslavenski federalni sistem obrane, u okviru koga je postojao Republički sekretarijat narodne obrane SR Hrvatske, te preuzeti sve ovlasti vezane uz obranu Hrvatske, što je, na kraju i postignuto osamostaljenjem Hrvatske tokom raspada SFRJ i Domovinskom rata. U tim događajima je upravo Ministarstvo obrane imalo najvažniju ulogu, s obzirom da je njegovim naporima stvorena nova Hrvatska vojska (HV). Do sredine 1990-ih je MORH predstavljao najvažniji dio državne uprave u Hrvatskoj, a njegovi funkcionari su imali izuzetan uticaj. S vremenom je značaj MORH počeo opadati, pogotovo nakon što je Hrvatska počela smanjivati vojne izdatke, odnosno nakon što je 2009. ušla u NATO.

Ministar obrane
---------------

Zapovjedna zastava ministra obrane RH
Ministar obrane je državni dužnosnik i član Vlade Republike Hrvatske, zadužen za resor obrane. Ministar obrane je čelnik Ministarstva obrane. 

Ministar obrane, osim što kao čelnik tijela državne uprave ima određene upravne ovlasti, nalazi se i u lancu zapovjedanja Oružanim snaga RH. Zapovijedanje Oružanim snagama u miru, vrhovni zapovjednik ostvaruje preko ministra obrane u skladu s Ustavom i zakonom. Ministar obrane odgovara vrhovnom zapovjedniku za provedbu zapovijedi i izvješćuje ga o provedbi. Ukoliko ministar obrane ne provodi zapovjedi vrhovnog zapovjednika, tada vrhovni zapovjenik izdaje zapovjedi izravno načelniku Glavnog stožera OSRH, te pismeno izvješćuje Vladu i Hrvatski sabor te nakon konzultacije s predsjednikom Vlade predlaže utvrđivanje odgovornosti ministra obrane. Ako Hrvatski sabor ne utvrdi odgovornost ministra obrane, vrhovni zapovjednik ostvaruje zapovijedanje Oružanim snagama preko ministra obrane. U vrijeme rata, vrhovni zapovjednik izdaje zapovjedi izravno načelniku Glavnog stožera OSRH, dok ministra obrane izvješćuje o izdanim zapovjedima.

Za obavljanje poslova iz djelokruga MORH-a ministar obrane donosi odluke, naredbe, naloge, smjernice, upute i propise.

### Dosadašnji ministri obrane (od 1990.)

Popis dosadašnjih ministara obrane Republike Hrvatske:

| Ministar | Početak obnašanja dužnosti | Završetak obnašanja dužnosti |
| --- | --- | --- |
| **Petar Kriste** (HDZ) | 31. svibnja 1990. | 24. kolovoza 1990. |
| **Martin Špegelj** (SDP) | 24. kolovoza 1990. | 2. srpnja 1991. |
| **Šime Đodan** (HDZ) | 2. srpnja 1991. | 17. srpnja 1991. |
| **Luka Bebić** (HDZ) | 31. srpnja 1991. | 18. rujna 1991. |
| **Gojko Šušak** (HDZ) | 18. rujna 1991. | 3. svibnja 1998. |
| **Andrija Hebrang** (HDZ) | 11. svibnja 1998. | 12. listopada 1998. |
| **Pavao Miljavac** (HDZ) | 14. listopada 1998. | 27. siječnja 2000. |
| **Jozo Radoš** (HSLS) | 28. siječnja 2000. | 5. srpnja 2002. |
| **Željka Antunović** (SDP) | 30. srpnja 2002. | 23. prosinca 2003. |
| **Berislav Rončević** (HDZ) | 23. prosinca 2003. | 12. siječnja 2008. |
| **Branko Vukelić** (HDZ) | 12. siječnja 2008. | 29. prosinca 2010. |
| **Davor Božinović** (HDZ) | 29. prosinca 2010. | 23. prosinca 2011. |
| **Ante Kotromanović** (SDP) | 23. prosinca 2011. | 23. siječnja 2016. |
| **Josip Buljević** (HDZ) | 23. siječnja 2016. | Poveznice
* Vlada Republike Hrvatske
* Oružane snage Republike Hrvatske
* VSOA

Eksterni linkovi
* Službene stranice Ministarstva obrane Arhivirano 2010-12-08 na Wayback Machine-u

 |